**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“)sa predkladá na rokovanie vlády Slovenskej republiky s týmito rozpormi:

1. **Ministerstvo financií Slovenskej republiky**

* žiada doplniť relevantný návrh na úhradu zníženia príjmov, resp. zvýšenia výdavkov rozpočtu verejnej správy na príslušné rozpočtové roky (2023 až 2025),
* žiada automatický vstup do II. piliera pre prvopoistencov a existujúcich poistencov do 35 rokov veku a
* žiada automaticky presunúť všetkých existujúcich sporiteľov do predvolenej investičnej stratégie.

1. **Ministerstvo hospodárstva Slovenskej republiky**

* navrhuje naviazať začiatok predvolenej investičnej stratégie na 54 rok veku sporiteľa,
* žiada ponechanie možnosti jednorazového výberu celej nasporenej sumy pri znížení súčasnej referenčnej sumy na úroveň minimálneho dôchodku,
* žiada zníženie úrovne odplát v III. pilieri, konkrétne horného limitu odplaty za správu doplnkového dôchodkového fondu z 1,2 % na 0,6 % a
* žiada zavedenie oranžovej obálky.

1. **Ministerstvo investícií, regionálneho rozvoja a informatizácie Slovenskej republiky**

* žiada automatický vstup do II. piliera pre prvopoistencov do 35 rokov veku.

1. **Úrad vlády Slovenskej republiky**

* žiada automatický vstup do II. piliera pre prvopoistencov a existujúcich poistencov do 35 rokov veku,
* žiada automaticky presunúť všetkých existujúcich sporiteľov do predvolenej investičnej stratégie a
* žiada vypustiť slovo „garantovaný“ z názvu dlhopisového garantovaného dôchodkového fondu.

1. **Kancelária Rady pre rozpočtovú zodpovednosť**

* žiada automaticky presunúť všetkých existujúcich sporiteľov do predvolenej investičnej stratégie.

1. **Národná banka Slovenska**

* nesúhlasí s navrhovanou štruktúrou a výškou odplát dôchodkovej správcovskej spoločnosti,
* nesúhlasí s navrhovaným rozsahom osobných údajov, ktorý má byť poskytovaný dôchodkovými správcovskými spoločnosťami definovanému okruhu subjektov (MPSVR SR, MF SR, KRRZ a NBS) na tvorbu politík v oblasti dôchodkového a sporenia analytické účely a
* žiada doplniť povinnosť Sociálnej poisťovne poskytovať Národnej banke Slovenska a poisťovniam údaje o úmrtiach sporiteľov v členení podľa veku, pohlavia a regiónu.

1. **Asociácia dôchodkových správcovských spoločností**

* žiada ponechanie odplaty za zhodnotenie majetku v dôchodkovom fonde (v indexovom negarantovanom dôchodkovom fonde na zníženej úrovni),
* žiada ponechanie odplaty za vedenie osobného dôchodkového účtu (s postupným znižovaním na úroveň 0,5 %),
* žiada posun účinnosti predvolenej investičnej stratégie na 1. júl 2023,
* upozorňuje, že povinnosť poskytovať akékoľvek vopred nedefinované osobné údaje MPSVR SR, MF SR a RRZ je v rozpore so smernicou GDPR.

1. **Asociácia zamestnávateľských zväzov a združení Slovenskej republiky**

* žiada ponechanie odplaty za zhodnotenie majetku v dôchodkovom fonde (v indexovom negarantovanom dôchodkovom fonde na zníženej úrovni),
* žiada ponechanie odplaty za vedenie osobného dôchodkového účtu (s postupným znižovaním na úroveň 0,5 %),
* upozorňuje, že povinnosť poskytovať akékoľvek vopred nedefinované osobné údaje MPSVR SR, MF SR a KRRZ je v rozpore so smernicou GDPR.

1. **Slovenská asociácia poisťovní**

* žiada znížiť podiel majetku určeného na vyplácanie dôchodku programovým výberom na úroveň 40 % (dôchodková správcovská spoločnosť by previedla poisťovni 60 % majetku sporiteľa ako jednorazové poistné).

1. **Klub 500**

* žiada ponechanie odplaty za zhodnotenie majetku v dôchodkovom fonde (v indexovom negarantovanom dôchodkovom fonde na zníženej úrovni).